stanford-oval/wikipedia huggingface dataset:
Young and Beautiful

Young and Beautiful (בעברית: צעירה ויפה) הוא סינגל שהוקלט על ידי הזמרת-יוצרת האמריקאית לנה דל ריי, מתוך פסקול הסרט "גטסבי הגדול". השיר יצא לאור ב-23 באפריל 2013, כסינגל הראשון מתוך הפסקול.
השיר הגיע למקום ה-22 במצעד הבילבורד הוט 100.
רקע וכתיבה

השיר נכתב על ידי לנה דל ריי ביחד עם ריק נואלס, והופק על ידי נואלס, אל שוקס ודניאל הית'. לשיר יצאה גרסה נוספת אותה העלתה לנה דל ריי לערוץ היוטיוב שלה. הגרסה נצפתה בכלמעלה מחמש מיליון פעמים.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-420 מיליון השמעות.
וידאו קליפ

הווידאו קליפ המלא שיצא עבור השיר הועלה לערוץ היוטיוב של לנה דל ריי ב-10 במאי 2013, כמה ימים לאחר צאתו כסינגל. בקליפ ניתן לראות את דל ריי שרה את השיר, תוך שהיא דומעת ותזמורת גדולה מנגנת יחד איתה.
נכון לאפריל 2020, מונה הצפיות של הקליפ עומד על למעלה מ-390 מיליון צפיות.
רמיקס

לאחר כמה חודשים מצאתו של השיר כסינגל, הוציאה לנה דל ריי ביחד עם התקליטן סדריק ג'רוואה את הרמיקס הרשמי של השיר, אשר יצא כסינגל שלא מתוך אלבום ב-29 באוקטובר 2013, על ידי חברת התקליטים ספינינג רקורדס.
הרמיקס של השיר זכה להצלחה בינלאומית ואף הצליח להגיע אל המקום ה-22 במצעד הבילבורד הוט 100.
מיקומי שיא

|   ‏‏‏  מצעדים ודירוגים (2013–2014)> מדינה |   ‏‏‏  מצעדים ודירוגים (2013–2014)> מצעד |   ‏‏‏  מצעדים ודירוגים (2013–2014)> מיקום שיא |   ‏‏‏  מצעדים ודירוגים (2013–2014)>  |
| --- | --- | --- | --- |
|  אוסטריה | Ö3 אוסטריה טופ 40‏ | 57 |  |
|  אוסטרליה | מצעד הסינגלים האוסטרלי | 8 |  |
|  אוקראינה | טופ-היט | 10 |  |
|  איסלנד | הפלייליסט | 30 |  |
|  איטליה | מצעד הסינגלים האיטלקי | 8 |  |
|  אירלנד | מצעד הסינגלים האירי | 16 |  |
|  ארצות הברית | בילבורד הוט 100 | 22 |  |
|  ארצות הברית | מצעד שירי הרוק | 3 |  |
|  ארצות הברית | מצעד שירי הדאנס קלאב | 41 |  |
|  גרמניה | GfK – טופ 100 | 50 |  |
|  הולנד | מצעד 40 הסינגלים ההולנדיים | 79 |  |
|  הונגריה | Rádiós Top 40 | 9 |  |
|  הממלכה המאוחדת | מצעד הסינגלים הבריטי | 23 |  |
|  ולוניה | אולטראטופ 40 | 33 |  |
|  יוון | IFPI Greece | 2 |  |
|  ישראל | מדיה פורסט ישראל | 7 |  |
|  לבנון | מצעד 20 העליונים הרשמי של לבנון | 16 |  |
|  ניו זילנד | המצעד הניו זילנדי הרשמי | 23 |  |
|  סלובקיה | ČNS IFPI | 53 |  |
|  ספרד | PROMUSICAE | 24 |  |
|  סקוטלנד | מצעד הסינגלים הסקוטי | 21 |  |
|  פולין | ZPAV | 12 |  |
|  פלנדריה | אולטראטופ 50 | 34 |  |
|  צ'כיה | ČNS IFPI | 44 |  |
|  צרפת | SNEP | 31 |  |
|  קנדה | קנדה הוט 100 | 45 |  |
|  רוסיה | טופ-היט | 1 |  |
|  שוודיה | סוורייטופליסטן | 39 |  |
|  שווייץ | המצעד השווייצרי | 31 |  |
|   ‏‏‏  מצעדי סוף שנה (2013)> מדינה |   ‏‏‏  מצעדי סוף שנה (2013)> מצעד |   ‏‏‏  מצעדי סוף שנה (2013)> מיקום שיא |   ‏‏‏  מצעדי סוף שנה (2013)>  |
| --- | --- | --- | --- |
|  הממלכה המאוחדת | מצעד הסינגלים הבריטי | 196 |  |
|  ישראל | מדיה פורסט ישראל | – |  |
|  ישראל | גלגלצ | 14 |  |
|   ‏‏‏  מצעדי סוף שנה (2014)> מדינה |   ‏‏‏  מצעדי סוף שנה (2014)> מצעד |   ‏‏‏  מצעדי סוף שנה (2014)> מיקום שיא |   ‏‏‏  מצעדי סוף שנה (2014)>  |
| --- | --- | --- | --- |
|  איטליה | מצעד הסינגלים האיטלקי | 63 |  |
|  ישראל | מדיה פורסט ישראל | 340 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה 4× | 280,000 |
| איטליה (FIMI) | פלטינה 2× | 100,000 |
| ארצות הברית (RIAA) | פלטינה 6× | 6,000,000 |
| הממלכה המאוחדת (BPI) | פלטינה | 600,000 |
| ניו זילנד (RMNZ) | זהב | 7,500 |
| קנדה (Music Canada) | פלטינה | 80,000 |
| שוודיה (GLF) | פלטינה 2× | 80,000 |
סטרימינג
| דנמרק (IFPI Denmark) | זהב | 900,000† |
 מכירות + הזרמת מדיה בלבד † הזרמת מדיה בלבד
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| גרמניה | 22 באפריל 2013 | הורדה דיגיטלית | אינטרסקופ • פולידור |  |
| ארצות הברית | 23 באפריל 2013 | הורדה דיגיטלית | אינטרסקופ • וואטר-טאוור |  |
| איטליה | 26 באפריל 2013 | רדיו שירים עכשוויים | יוניברסל מיוזיק גרופ |  |
| ארצות הברית | 21 במאי 2013 | רדיו שירים עכשוויים | אינטרסקופ |  |
אחווה עראבה

אחווה עראבה (בערבית: الأخوة عرابة) הייתה קבוצת כדורגל ישראלית מהעיר עראבה שבגליל.
היסטוריה

הקבוצה הוקמה בשנת 2004, ובשנת 2005 העפילה מליגה ג' לליגה ב'. בשנת 2007 עמדה הקבוצה על סף עליית ליגה נוספת, אך הפסד במשחק הכרעה נגד עירוני טבריה מנע מהקבוצה לעלות לליגה א'.
בשנת 2008 הצליחה לעלות לליגה א' לראשונה בתולדותיה. בקיץ 2008 ביצעה הקבוצה רכש כדי לעלות ליגה נוספת, יעד בו עמדה בהצלחה, תוך שהיא יוצרת פער גדול מהמקום השני. עקב ביטול הליגה הארצית, למעשה עלתה הקבוצה שתי ליגות, מהליגה הרביעית לליגה השנייה.
עונת 2009/2010 הייתה עונת השיא של הקבוצה, כאשר סיימה במרכז טבלת הליגה הלאומית והשתתפה בפלייאוף האמצעי. אימן את הקבוצה אלברט סולומונוב, ושיחקו בה מספר שחקנים מוכרים ששיחקו בליגת העל, וביניהם חמודי בריק, חיים סילבס, יובל שבתאי, לואי טאהא, אלון זיו ושגיא שטראוס.
בעונת 2010/2011 אימן את הקבוצה פליקס נעים, אותו החליף במהלך העונה אלברט סולומונוב, ובסיום העונה ירדה הקבוצה בחזרה לליגה א'.
בתום עונת 2013/2014, תחת הדרכתו של עאבד רבאח, ירדה הקבוצה לליגה ב', לאחר שספגה עונש הפחתת נקודות שהקשה עליה להתאושש. בעונת 2014/2015 ירדה הקבוצה לליגה ג' וכעבור שנה שבה לליגה ב'.
בנובמבר 2017 החלה בניית אצטדיון בעראבה עבור הקבוצה, שאמור להכיל כ-5,000 צופים.
באמצע עונת 2018/2019 סיימה הקבוצה את פעילותה עקב חובות כספיים. במקומה של הקבוצה, הוקמה קבוצה חדשה בשם הפועל עראבה.
אוריול (חללית)

הדמיה ממוחשבת של החללית "רוס" – מערכת התחבורה המאוישת העתידית של רוסיה.
דגמי "רוס" שהוצגו במהלך הסלון האווירי במוסקבה. 2015
אוריול (ברוסית: Орёл; בעבר "מערכת התחבורה המאוישת העתידית", Перспективная пилотируемая транспортная система, ППТС; או "חללית התחבורה המאוישת מדור חדש", Пилотируемый транспортный корабль нового поколения, ПТК НП) הוא מיזם רוסי לפיתוח חללית מאוישת רב שימושית, שעתידה להחליף את מיזם קליפר כדי לשמש תחליף לסדרת חלליות הסויוז הוותיקות ואת חלליות הפרוגרס. התקשורת הרוסית כינתה את המיזם בשם "רוס" ונודעה כך בשמה העממי (Русь).
היסטוריה

ב-23 בנובמבר 2005 סוכנות החלל הפדרלית של רוסיה הודיעה על מכרז תחרותי לבניית חללית רוסית חדשה. שלושה תאגידים וחברות הציעו את הפרויקט שלהן: תאגיד הטילים והחלל אנרגיה הציג את חללית קליפר, חברת מולניה ("ברק"), המרכז לחקר החלל ע"ש מיכאיל חרוניצ'ב. לאחר סירובה של סוכנות החלל האירופית ליטול חלק בפרויקט "קליפר", החליטה רוסיה לשתף פעולה עם אירופה בבניית חללית אירופית, שרכיבים ממנה יתבססו על החללית ATV.
ב-14 ביוני 2006 תאגיד החלל הרוסי אנרגיה הודיע כי בהתאם לתוכניות הממשלה לטיסות מאוישות בשנים 2006–2030, נבחנת הקמתה של מערכת חלל שתתבסס על תעשיית התחבורה במדינה, מערכת שתהיה הבסיס לשיגור טיסות לכוכבי הלכת מאדים ונוגה. כחלק מן המערכת בוצעו מודרניזציה וחידוש לחלליות הסויוז. נוסף לכך, לאחר 2015 מתוכננת בנייתה של תוכנית לאומית, בנפרד מאירופה, לביצוע טיסות מאוישות לירח, החללית עתידה להיות חללית מאוישת ולהוות אלטרנטיבה רוסית לחללית אוריון האמריקנית.
בינואר 2016 ראשי רוסקוסמוס הכריזו כי החללית החדשה תישא את השם "פדרציה". בהמשך שונה שמה ל"אוריול" (עיט).
פיתוח החללית

ב-6 באפריל 2009, סוכנות החלל הפדרלית של רוסיה הכריזה כי על פיתוח החללית יעבדו תאגיד הטילים והחלל אנרגיה ומרכז החלל והטילים פרוגרס. החללית החדשה, שקיבלה את השם פדרציה, עתידה להוות את חללית הבסיס של רוסיה לשיגור משימות מאוישות למאדים ולסייע ביישוב הירח.
בסלון האווירי במוסקבה שנערך באוגוסט 2011 הוצג מודל בקנה מידה 1:1 של החללית רוס. באוקטובר 2011 ראש סוכנות החלל, ולדימיר פופובקין, הופיע בישיבת הדומה והכריז כי רוסקוסמוס הגיעה להחלטה משותפת עם ממשלת רוסיה על הפסקת פיתוח טילי רוס-M, שהיו אמורים לשאת את החללית רוס בטיסת הבכורה. פופובקין לא הזכיר את הגורם להחלטה.
ביולי 2019 במהלך הפורום הבינלאומי לנוער "מהנדסי העתיד", ראש מחלקת פיתוח עסקי הטיסות המאוישות של תאגיד הטילים והחלל אנרגיה, איגור ורחובסקי, דיווח על קשיים בפיתוח החללית העתידית, ברם בהתאם לתוכניות החברה טיסה מאוישת ראשונה תוכננה תחילה לשנת 2022.
בשנים 2016–2019 החללית נקראה "פדרציה" אך באפריל 2019 נשקל שינוי שם החללית שוב. כך, בעוד פרויקט פיתוח החלליות ייקרא "פדרציה" החללית הראשונה נקראת "אוריול" (נשר ברוסית). טיסה לא מאוישת ראשונה מתוכננת לשנת 2023. על כך גם הצהיר מנכ"ל תאגיד רוסקוסמוס, דמיטרי רוגוזין בריאיון שהעניק ב-12 באפריל 2021.טיסה מאוישת מתוכננת לשנת 2025. בספטמבר 2021, החללית עברה ניסויים דינמיים במתחם הבדיקות של תאגיד החלל אנרגיה. באפריל 2022, החלו בניסויי ואקום של החללית בנמל החלל ווסטוצ'ני.
הערות שוליים

↑  Интервью Игоря Хамица
↑  «ФЕДЕРАЦИЯ» – ИМЯ НОВОГО РОССИЙСКОГО КОСМИЧЕСКОГО КОРАБЛЯ
↑  IEEE Spectrum, Russia Reveals Vision for Manned Spaceflight – IEEE Spectrum, IEEE Spectrum (באנגלית)
↑  Экипаж "Федерации" может погибнуть в Тихом океане, Vesti.ru
↑  Дмитрий Рогозин. Вечерний Ургант. 12.04.2021
↑  "Орел" может полететь не на МКС, а на российскую станцию
↑  Роскосмос проводит испытания нового космического корабля "Орел", РИА Новости, ‏20210904T0238 (ברוסית)
↑  Новый космический корабль "Орел" совершит первый полет в 2023 году, РЕН ТВ, ‏2021-09-04 (ברוסית)
| ברית המועצות תוכנית החלל הסובייטית והרוסית רוסיה |
| --- | --- | --- |
| תוכניות לא מאוישות | תוכנית ספוטניק • תוכנית לונה • תוכנית ונרה • תוכנית לונוחוד • תוכנית מארס • תוכנית זונד • תוכנית וגה |  |
| תוכניות מאוישות | תוכנית ווסטוק • תוכנית ווסחוד • תוכנית סויוז • תוכנית סאליוט • אינטרקוסמוס • פדרציה • מאדים 500 • תוכנית חקר הירח הרוסית • תחנת השירות המסלולית הרוסית |  |
| משימות בולטות | ספוטניק 1 • ספוטניק 2 • לונה 2 • ווסטוק 1 • סויוז 1 • סויוז 11 • ונרה 11 • אפולו-סויוז |  |
| חלליות, מעבורות ומשגרים | ווסטוק • ווסחוד • סויוז • מעבורת החלל בוראן • מעבורת החלל פטיצ'קה • מעבורת 2.02 • מעבורת 2.03 • תחנת החלל מיר • פרוגרס • קליפר • תוכנית מיר ומעבורות החלל • מיר-2 • תחנת החלל הבין-לאומית (המקטע הרוסי) • LK • משגר ווסטוק • משגר ווסחוד • משגר סויוז • משגר מולניה • פרוטון • זניט • N-1 • אנגרה • תחנת החלל המסלולית הלאומית |  |
| קוסמונאוטים ומתכננים | יורי גגארין • גרמן טיטוב • ולנטינה טרשקובה • אלכסיי ליאונוב • לייקה • (קוסמונאוטים נוספים) • סרגיי קורוליוב • ולנטין גלושקו • ולדימיר צ'לומי • קרים קרימוב • קונסטנטין ציולקובסקי |  |
| קוסמודרומים | קוסמודרום בייקונור • קוסמודרום פלסצק • קוסמודרום ווסטוצ'ני • קוסמודרום סבובודני • קפוסטין יאר |  |
| השר לבניית מכונות כלליות וראשי רוסקוסמוס | סרגיי אפאנסייב • יורי קופטב • אנאטולי פרמינוב • ולדימיר פופובקין • אולג אוסטפנקו • איגור קומארוב • דמיטרי רוגוזין • יורי בוריסוב |  |
| חברות ותאגידי חלל פרטיים | תאגיד החלל הרוסי אנרגיה • מחקר מדעי לבניית מכונות •  אנרגומאש • מערכות המידע הלווייניות רשטניוב |  |
| חלליות מאוישות |
| --- | --- | --- |
| פעיל | ארצות הברית (דרגון 2 • ניו שפרד • ספייס שיפ 2) • סין (שנג'ואו) • רוסיה (סויוז) |  |
| בפיתוח | ארצות הברית (אוריון • סטארליינר • סטארשיפ) • הודו (גאגאניאן) • סין (הדור הבא) • רוסיה (אוריול) |  |
| הוצא משירות | ארצות הברית (מרקורי • X-15 • ג'מיני • אפולו ((תאי הפיקוד/שירות • רכב הנחיתה הירחי)) • מעבורות החלל • ספייס שיפ 1) • ברית המועצות (ווסטוק • ווסחוד) |  |
אוקאקורה קאקוזו

| --- | --- |

 לידה:  14 בדצמבר 1863 יוקוהמה, יפן 
 פטירה:  2 בספטמבר 1913 (בגיל 49) Akakura Onsen, יפן 
 שם לידה:  岡倉 角蔵 
 מדינה:  יפן 
 מקום קבורה:  Somei Cemetery 
 שם עט:  岡倉 覚三 
 מקום לימודים:  Tokyo University, Ranshadō, Tokyo School of Foreign Languages 
 שפות היצירה:  יפנית, אנגלית 
 יצירות בולטות:  ספר התה 
 פרסים והוקרה:  מסדר השמש העולה, דרגה חמישית 
 
זהו שם יפני; שם המשפחה הוא .
אוקאקורה קאקוזו (ביפנית: 岡倉 覚三;‏ 14 בפברואר 1862 – 2 בספטמבר 1913), הידוע מחוץ ליפן בשם אוקאקורה טנשין (岡倉 天心), היה חוקר, מבקר אומנות וסופר יפני שתרם רבות להתפתחות האמנות המודרנית ביפן, ניסוח עקרונות ומושגים לחשיבה על אמנות יפנית לאומית (כנפרד מאמנות אסיה ככלל), ובהפצת הידע וההערכה לתרבות והאמנות היפנית בעולם, לאחר פתיחתה של יפן למערב במאה ה-19. הוא ידוע בעיקר בשל "ספר התה": חיבור ארוך שכתב ובו שטח את עיקרי תפיסתו בזכות האסתטיקה והאמנות האסייתית וייחודה, והעמידה במנוגד לתפיסות אסתטיות במערב. ספר זה חוזק במספר כתבים נוספים בהם הדגיש את אחדותה של אסיה (כולל הודו, סין ויפן - תוך התעלמות מקוריאה). כתיבה זו היוותה את הבסיס למדיניות הפוליטית של פאנ-אסייתיות שקודמה על ידי השלטון הלאומני ביפן במהלך שנות ה-30 וה40, כך שכתיבתו של אוקאקורה נתפסת כיום ככזו שהייתה לה השפעה שלילית ביותר, תוך שהיא עזרה ועודדה את המרצת הלאומניות, האימפריאליזם, והקולוניאליזם היפני באסיה.
ביוגרפיה

אוקאקורה נולד ביוקוהמה להוריו שהגיעו במקור ממחוז פוקוי שעל חוף ים יפן. הוא למד אנגלית בבית ספר שנוהל על ידי המיסיונר הנוצרי ד"ר קרטיס הפבורן. בגיל 15 התקבל לאוניברסיטה הקיסרית בטוקיו ולמד תחת פרופסור ארנסט פנולוסה. ב-1889 ייסד, יחד עם אינטלקטואלים אחרים, את כתב העת קוקה (Kokka 國華, ביפנית: פרח האומה), שהיה כתב-עת פורץ דרך ביפן, הן טכנולוגית (בשל רמת הדפוס המתקדמת) והן בשל תכניו, שחשפו את הקהל היפני לאמנות מערבית. ב-1887 היה לאחד המייסדים של בית הספר הגבוה לאמנויות בטוקיו (東京美術学校). ב-1904, הוזמן אוקאקורה לכהן כראש המחלקה הראשון לאמנות אסייתית במוזיאון בוסטון לאמניות (Boston Fine Arts Museum). אוקאקורה הוזמן לארצות הברית על ידי ויליאם שטורגיס ביגלו, רופא ואספן אמנות אמריקאי שעמל לשימור התרבות והאמנות היפנית בעידן בו יפן עצמה הייתה בעיצומו של תהליך מודרניזציה אינטנסיבי שגרם, במקרים מסוימים, להרס התרבות היפנית המסורתית.
ראו גם

אוקאקורה, קאקוזו. ספר התה (תרגום: יורם קניוק), הוצאת הקיבוץ המאוחד, 1996
הערות שוליים

↑  The Ideals of the East, 1920
| --- | --- |
בקרת זהויות :  NLI: 987007265994405171  PLWABN: 9810650841405606  BIBSYS: 90653486  BNE: XX1125185  BnF: cb119180616 (data)  CANTIC: a1121868x  CiNii: DA00466084  GND: 115571566  ICCU: CFIV002060  ISNI: 0000 0001 0273 2035  LCCN: n81023171  LNB: 000042050  NDL: 00059596  NKC: jn20000401899  NLA: 35172101  NLG: 68222  NLK: KAC200003305  NSK: 000104055  NTA: 071061827  RERO: 02-A000124484  SELIBR: 294771  SNAC: w63228xm  SUDOC: 027051978  Trove: 851213  ULAN: 500323398  VcBA: 495/149190  VIAF: 99830297   WorldCat (עם VIAF): 99830297
אוקאן ילביק

| --- | --- |
אין תמונה חופשית
 לידה:  13 בדצמבר 1978 (בן 45) ביגדיץ', טורקיה
 מדינה:  טורקיה 
 תקופת הפעילות:  מ-1997
 מקום לימודים:  Istanbul University State Conservatory  אוניברסיטת איסטנבול 
 פרופיל ב-IMDb
 
אוקאן ילביק (בטורקית: Okan Yalabık; נולד ב-13 בדצמבר 1978) הוא שחקן טורקי.
ביוגרפיה

אוקאן ילביק נולד בעיר ביגדיץ' שבטורקיה. ילביק היה מעורב בפעילויות מועדון התיאטרון בבית הספר שלו, אחריו החליט לעסוק במשחק באופן רשמי. הוא החל ללמוד באוניברסיטה למוזיקה באיסטנבול, במחלקה לאמנויות הבמה. במקום התחנך על ידי אנשי מקצוע, שאחת מהם הייתה ילדיז קנטר, שחקנית טורקייה מוכרת.
ילביק החל את הקריירה המקצועית שלו בסדרת טלוויזיה[דרושה הבהרה] בעשור הראשון של המאה ה-21. מאוחר יותר קיבל עוד שלושה תפקידים מרכזיים. הסדרה הראשונה הייתה "Serseri" ב-2003, בה הוא גילם את אומר ילקנצ'י, צעיר מובטל בעל לב טוב שהתאהב בנערה עשירה ובסופו של דבר זכה באהבתה. בסדרה "Hatırla Sevgili" מ-2006 גילם את נצ'דט: גבר רומנטי, מתחשב וידידותי שמנהל פטיסרי ומתאהב בנערה, שבסופו של דבר מתאהבת בגבר אחר. הצלחתו האחרונה של ילביק היא דמותו של פרגלי איברהים פאשה, אותו גילם בסדרה המצליחה "הסולטאן" ושהעניקה לו את פרס השחקן הטוב ביותר לשנת 2011.
ילביק גם שיחק במספר סרטים, האחרונים שבהם הם "Pains of Autumn" ו-"חתול רע". ב-2011, הוא זכה בפרס שחקן המשנה הטוב ביותר עבור תפקיד השוטר חסן בסרט "Hunting Season".
מאז שנותיו באוניברסיטה למוזיקה, הוא שיחק במספר מחזות, ביניהם "The 39 Steps" ,"Dealer’s Choice", ו-"Bayrak". ילביק זכה בשני פרסים ב-2008 וב-2009 עבור מחזות. במחזה "39 צעדים", הוא גילם יותר מ-10 דמויות.
ילביק הוא גם מדבב. הוא דיבב את הדמות הראשית פו בגרסות הטורקיות של הסרטים "קונג פו פנדה" ו"קונג פו פנדה 2", ולקח חלק בדיבוב מספר סרטי אנימציה ומשחקי וידאו אחרים, ביניהם "Uncharted 3: Drake's Deception" לפלייסטיישן 3, .
פילמוגרפיה

| שנה | כותרת | תפקיד | הערות |
| --- | --- | --- | --- |
|  ? | Sırça Kümes |  | תיאטרון |
|  ? | Bayrak |  | תיאטרון |
|  ? | Nükte |  | תיאטרון |
|  ? | השחף |  | תיאטרון |
| 2000 | Yılan Hikayesi | קומיסר טייפון | סדרת טלוויזיה, עונה 2 |
| 2001 | Yılan Hikayesi | קומיסר טייפון | סדרת טלוויזיה, עונה 3 |
| 2001 | Aşkım Aşkım | טרקנצ'אן | מיני-סדרת טלוויזיה |
| 2002 | Yıldızların Altında | אנגין | סדרת טלוויזיה |
| 2002 | Zeybek Ateşi | קרם | סדרת טלוויזיה |
| 2002 | Gülüm | סרהאט | סרט |
| 2003 | Serseri | אומר ילקנצ'י | סדרת טלוויזיה |
| 2003 | Çaylak | ארבן | סדרת טלוויזיה |
| 2003 | Başyapıt | המסדר | סרט קצר |
| 2003 | Inishmore'lu Yüzbaşı |  | תיאטרון |
| 2004 | Avrupa Yakası | נצ'דט אייגון | סדרת טלוויזיה, עונה 1 |
| 2004 | Büyü | צ'מיל | סרט |
| 2005 | Sensiz Olmuyor | צ'אן | סדרת טלוויזיה |
| 2005 | Çapkın | אוזגור | סדרת טלוויזיה |
| 2005 | Sen Ne Dilersen | סטראבו | סרט |
| 2005 | Kumarbazın Seçimi | קארל | תיאטרון |
| 2006 | Hatırla Sevgili | נצ'דט | סדרת טלוויזיה, עונה 1 |
| 2006 | Arka Sokaklar | אוזגור | סדרת טלוויזיה, עונה 5 |
| 2006 | Kumarbazın Seçimi | קארל | תיאטרון |
| 2006 | Kabuslar Evi: Hayal-i Cihan | בוראק/צ'יהאן | סרט |
| 2006 | İlk Aşk | ראסים | סרט |
| 2007 | Hatırla Sevgili | נצ'דט | סדרת טלוויזיה, עונה 2 |
| 2007 | Kumarbazın Seçimi | קארל | תיאטרון |
| 2007 | 39 Basamak |  | תיאטרון |
| 2007 | Donkey Xote |  | קול |
| 2008 | Hatırla Sevgili | נצ'דט | סדרת טלוויזיה, עונה 3 |
| 2008 | Kumarbazın Seçimi | קארל | תיאטרון |
| 2008 | 39 Basamak |  | תיאטרון |
| 2008 | קונג פו פנדה | פו | קול |
| 2008 | Gnomes and Trolls: The Secret Chamber |  | קול |
| 2009 | Bu Kalp Seni Unutur Mu? | קרים | סדרת טלוויזיה, עונה 1 |
| 2009 | Güz Sancısı | סטראבו | סרט |
| 2010 | Bu Kalp Seni Unutur Mu? | קרים | סדרת טלוויזיה, עונה 2 |
| 2010 | Umut Yolcuları | ארהאן גול | סדרת טלוויזיה, פרק 12 |
| 2010 | PesPese | קאאן | סרט |
| 2010 | Av Mevsimi | צ'ומז חסן | סרט |
| 2011 | Bir İlkbahar Masalı | מליח | סרט |
| 2011-2013 | הסולטאן | פרגלי איברהים פאשה | סדרת טלוויזיה |
| 2018-הווה | המגן האחרון | פייסל ארדם | סדרת טלוויזיה |
הערות שוליים

↑  Donkey Xote DVDRip
↑  Kung Fu Panda Seslendirenler
↑  Kung Fu Panda
↑  Cüceler Devlere Karşı
| --- | --- |
בקרת זהויות :  GND: 1136870415  ISNI: 0000 0003 6080 9154  LCCN: no2011191949  VIAF: 220830882   WorldCat (עם VIAF): 220830882
אהה ירד עלי ספרד

אהה ירד עלי ספרד היא קינה שחיבר רבי אברהם אבן עזרא, בה ביכה על חורבן קהילות יהודי ספרד וצפון אפריקה במאה ה-12 על ידי שושלת אל-מוואחידון.
הרקע ההיסטורי > אל-מוואחידון

אל-מֻוַואחִידוּן הייתה שושלת מורית ברברית אסלאמית שנוסדה במאה ה-12 בעיירה הקטנה טינמל שבהרי האטלס (במרוקו של היום) וכבשה את כל צפון אפריקה, מסהרה המערבית במערב עד מצרים במזרח וספרד המוסלמית בצפון. השושלת הוקמה על ידי עבדאללה אבן תומארת שאיחד את שבטי המסמודה הברברים והביס את שליטי המגרב הקודמים המוראביטון, בהמשך הם הרחיבו את שלטונם אל אל-אנדלוס שבחצי האי האיברי.
הרקע ההיסטורי > הטבח בקהילות היהודיות

שושלת אל מוואחידון, ששלטה במגרב ועל חלקים מספרד משנת 1146 ועד 1269, התאפיינה בקנאות דתית ושאפה להכניס מתחת לכנפי האסלאם את כל בני המיעוטים בספרד ובמגרב, בעיקר את היהודים. דינו של מי שלא התאסלם היה מוות ומי שהתאסלם נידון לאפליה כלכלית וחברתית משום שהכנות של ההתאסלמות הוטלה בספק. רבי אברהם אבן דאוד, מלומד יהודי מספרד שהיה בן התקופה, כתב על מאורעות התקופה והשלכותיהן את הדברים הבאים:
ואחר פטירת רבי יוסף הלוי ז"ל היו שני חירום וגזרות ושמדות על ישראל ויצאו בגלות ממקומותם, אשר למות למות ואשר לחרב לחרב ואשר לרעב לרעב ואשר לשבי לשבי. ועוד מוסף על נבואת ירמיה, ואשר לצאת מן הכלל יצא, מפני חרב בן תומרת שיצא לעולם בשנת תתק"ב, שגזר להוציא את ישראל מן הכלל, ואמרו: "לכו ונכחידם מגוי אל גוי ולא יזכר שם ישראל עוד" (תהילים, פ"ג, ה'). וכן לא השאיר להם במדינות מלכותו שם ושאר במדינת צלא בקצה העולם (...) עד אלמהדיה. ומפני כן לא יכלו בניו של רב יוסף להושיב ישיבות...
בכתבי הגניזה הקהירית נמצא מכתב של סוחר יהודי בשם רבי שלמה הכהן מסיג'ילמסה שבמרוקו, הכותב לאביו רבי יהודה הכהן מפוסטאט שבמצרים על מאורעות התקופה. הוא מתאר בין השאר טבח של עשרות אלפי יהודים בערים: תלמסאן, פאס ומרקש ועל התאסלמות השאר. הוא מתאר את כיבוש סיג'ילמסה בעזרת המקומיים כאשר לפני כן נמלטו ממנה מאתיים יהודים ל"קסבה" וביניהם היה חכם מפורסם במקום בשם רבי יהודה בן פרחון. כמאה וחמישים מיהודי העיר בחרו למות על קידוש השם, אחרים התאסלמו ובראשם היה רבי יוסף בן עמראן הדיין של העיר.
בתקופה זו, משנת 1159 ועד ל-1165, שהתה משפחת הרמב"ם בעיר פאס שבמרוקו. רבי מימון הדיין אבי הרמב"ם כתב ליהודי פאס את "אגרת הנחמה", והרמב"ם, כתב להם את "אגרת השמד"; אגרות אלו עוסקות בהתמודדות הדתית עם גזרות אל-מוואחידון. בעדיפות הראשונה הציע הרמב"ם ליהודי העיר לעזוב את המקומות שבשליטתם, וכעדיפות שנייה הוא הורה להתאסלם למראית עין ולא להיהרג (לפי החוק ששלט אז). באגרת לתלמידו רבי יוסף בן יהודה אבן שמעון, לו הוא ייחד את ספרו מורה הנבוכים, הוא כותב: ”ובעת אשר במערב כל שמחה ערבה וכל מבקש יי' נחבא ואור ישראל שם כבה...” לפי כמה מסורות רבו של הרמב"ם היה רבי יהודה הכהן אבן סוסאן, החכם הבכיר של פאס, שבניגוד להוראת הרמב"ם הוא בחר למות על קידוש השם.
קינת האבן עזרא

רבי אברהם אבן עזרא, שנמלט בעצמו לאירופה מאימת אל-מוואחידון, חיבר קינה על חורבן הקהילות היהודיות בערי ספרד וצפון אפריקה, קינה שזכתה לתפוצה רבה בזמנה. את שמה היא קיבלה במילים הפותחות אותה: "אהה ירד על ספרד". היא מכילה אקרוסטיכון של שם המחבר: "אברהם". משקל הקינה לא עקבי ומדויק, אך בולטת בה צורת יתד ושתי תנועות, יתד ושתי תנועות, יתד וחמש תנועות (◡ — — — | ◡ — — — | ◡ — — — — — —).
את הבית הראשון של הקינה ייחד אבן עזרא להגשת הנושא שלה - חורבן הקהילות בספרד וצפון אפריקה. בבית השני קונן באריכות על קהילת אליוסינה, שהייתה המרכז התורני החשוב ביותר בספרד, בה שכנה ישיבתם של הרי"ף ור"י מיגאש. בבית השלישי ביכה על הקהילות היהודיות בספרד: סביליה, קורדובה, גָ'יַאן (חאאן של היום בספרד), אלמריה; ובבית הרביעי - על קהילות מרוקו ואלג'יריה: סיג'ילמסה, מרקש, פאס, תלמסאן, סאוטה, מקנס ודרעא. בבית החמישי הוא הצדיק את הדין ותיאר את תקוות ישראל לחסדיו של האל.
קינת האבן עזרא > איך נחרב המערב

בגניזת קהיר נמצא נוסח מורחב של הקינה, הפותח במילים איך נחרב המערב. נוסח זה כולל הרחבה, כנראה על ידי אבן עזרא עצמו, המספרת על קהילות יהודיות נוספות שנחרבו, בהן נזכרו גם הערים סוס (אנ') ואגמאת שבמרוקו, סיפורו של השמד בדרעא תואר בהרחבה, ולקהילת פאס נוספו מספר שורות, כיאה למרכז התורני הנכבד שהיא הייתה. נוסח זה לא שרד בשלימותו וחסר דבר חורבנן של הקהילות בספרד.
קינת האבן עזרא > תלונת משורר אלמוני על שכחת קהילות תוניסיה ולוב

בגרסה אחרת ומאוחרת של הקינה נוספו כמה שורות על ידי משורר אלמוני, שפתח בתלונה על אבן עזרא, על ששכח כמה קהילות באזור תוניסיה ולוב, שחרבו או נרדפו. בין הקהילות שהוזכרו: טריפולי, תוניס, סוסה, ג'רבה, גאפסה, מיסראתה: ”ולמה אברהם קצת מקומות שכחת, עיר לחמה וגם קפצה וג'ירבה לא זכרת, אשר גלו ברוב גלות ועונם דלגת...”
ראו גם

יהדות ספרד
יהדות מרוקו
יהדות אלג'יריה
יהדות פאס
סיג'ילמסה
יהדות תוניסיה
יהדות לוב
לקריאה נוספת

חיים זאב הירשברג, תולדות היהודים באפריקה הצפונית א, עמ' 89 - 91, 348, תשכ"ד
נחום סלושץ, "פרשת השמדות בדורו של הרמב"ם", בתוך: אזכרה ד, עמודים ק - קכג, תרצ"ז
הערות שוליים

↑  ראו: ספר ירמיהו, פרק ט"ו, פסוק ב'.
↑  "אגרות הרמב"ם" באתר: sefaria.
↑  ראו בדף יהדות פאס.
השטח שבשליטת אל-מווחידון בשיא התפשטותו
ביתו של הרמב"ם בפאס.
אזור אדמאווה

| --- | --- |

 מדינה:  קמרון קמרון
 מושל:  קילדאדי טאגייקה בוקאר
 בירת האזור:  נגאונדרה
 תאריך ייסוד:  1983 
 שטח:  63,701 קמ"ר
 גובה:  917 מטרים
 אוכלוסייה:  ‏
  ‑ באזור:  1,200,970 (2015)
 קואורדינטות:  7°19′17″N 13°35′02″E﻿ / ﻿7.3213888888889°N 13.583888888889°E﻿ / 7.3213888888889; 13.583888888889 
  מפת מיקום  מפה מפורטת     לחצו כדי להקטין חזרה    לחצו להגדלה      (למפת אזור אדמאווה מוגדלת) נגאונדרה טיבאטי באניו מגנגה טינייר הצפון המרכז המזרח המערב צפון-מערב הרפובליקה  המרכז  אפריקאית  ניגריהאדמאווה(למפת אזור אדמאווה רגילה) נגאונדרה טיבאטי באניו מגנגה טינייר הצפון המרכז המזרח מ. צ. מ. הר.  מ. א.  ניגריהאדמאווה tabBackground:;tabBorder:#aaa;defaultTab:0;
 
אזור אדמאווה (בצרפתית: Région de l'Adamaoua) הוא אזור בקמרון, שנוצר עקב התפרקות אזור הצפון לשעבר לשלוש ישויות: הצפון, אדאמווה והצפון הרחוק. ההתפרקות אירעה בשנת 1983. אדאמווה ממוקם בין החלק הדרומי והצפוני של קמרון.
באזור מתגוררים 1,200,970 תושבים (נכון ל-2015). בירת האזור היא נגאונדרה.
נפות

מבחינה מנהלית אזור אדמאווה מחולק ל-5 נפות.
| שם הנפה | שם בצרפתית | בירת הנפה | אוכלסייה (נכון ל-2001) |
| --- | --- | --- | --- |
| ג'רם | Djérem | טיבאטי | 89,382 |
| פארו-א-דאו | Faro-et-Déo | טינייר | 66,442 |
| מיו-באניו | Mayo-Banyo | באניו | 134,902 |
| מברה | Mbéré | מגנגה | 185,473 |
| וינה | Vina | נגאונדרה | 247,427 |
הערות שוליים

1 2  Cameroun • Fiche pays • PopulationData.net, PopulationData.net (בצרפתית)
↑  Région de l'Adamaoua, Osidimbea
| --- | --- |
בקרת זהויות :  NLI: 987007538171705171  BnF: cb11960753m (data) 
ערך זה הוא קצרמרבנושא גאוגרפיה של קמרון. אתם מוזמנים לתרום לוויקיפדיה ו.